Egyedülálló szervizflotta az Auditól
A márkát tekintve világszerte is egyedülálló szervizflottát adott át a minap az Audi. A 20 darab A3 Sportback modellbõl álló flottát a gyár és a sajtó képviselõinek jelenlétében adták formálisan át az Audi szervizhálózat képviselõinek.
Az egész országra kiterjedõ szervizhálózat illetve az importõr saját, különleges szervizautója 0-24 óráig áll rendelkezésre az ügyfél igényei szerint. A segélykérõ hívás egy központi telefonszámra fut be, amelyet a legközelebbi Audi szerviz felé továbbít a központ. Ha több szerviz is található az adott körzetben, akkor az ügyfél által preferált mûhelyhez fut be a riasztás, aki vállalja, hogy a hívástól számított 1 órán belül kiérkezik a helyszínre. A kiszállást természetesen a szerviznél dolgozó munkatárs, szakember végzi, aki szakmai felkészültségével és megfelelõ felszereltségével megfelel a segélyszolgálati elõírásoknak.

A leggyakoribb problémák sorát a lemerült akkumulátor, az indítási problémák vezetik, de a szervizautó segítséget nyújthat biztosítékcsere, izzócsere, a távirányítóban lemerült elem cseréje, üzemanyaghiány vagy defekt esetén is. Amennyiben a helyszíni javítás eredménytelen, a segélyszolgálati munkatárs megszervezi az autó szervizbe szállítását, és intézkedik az Audi Mobilitásgarancia által biztosított további szolgáltatások rendelkezésre bocsátásában is.

Ehhez természetesen az autót gyárilag minden, a helyszíni mentésre alkalmas eszközzel felszerelték, így a terelõkúpokon keresztül a villáskulcsokon és a szerelõvason át a vízpumpafogóig minden megtalálható benne.

Hasonló szervizautót a világon bármelyik Audi partner rendelhet, jelenleg A3 Sportback, A4 Avant és A6 Avant modellek rendelhetõk szervizmobilként, a késõbbiekben ez az Audi Q7 modellel bõvül majd. Rendeléskor a partner választja ki a motorvariánst illetve az autó felszereltségét, ami azért is fontos, mert az autó bármikor visszaalakítható, a szervizmobil felszereltsége kiépíthetõ és áttehetõ egy másik autóba.

A világon Magyarország az elsõ, ahol valemennyi Audi márkakereskedés rendelkezik Audi szervizmobillal, és a csak márkaszerviz-partnerek túlnyomó többsége is ilyen gépkocsit használ a segélyszolgálat ellátásához. Az elsõ partner május elejétõl indította útjára az országúti segélyszolgálatot, a többi partner auditálása azóta is folyamatosan zajlik.
modell Audi német autó flotta